Boney Kapoor Birthday: जब Sridevi के कारण आपस में भिड़ गए थे दो भाई, Anil Kapoor ने उठाया था ये कदम
मुंबई. बॉलीवुड इंडस्ट्री को कई ब्लॉकबस्टर फिल्म देने वाले फिल्म प्रोडयूसर बोनी कपूर (Boney kapoor) 66 साल के हो गए हैं। उनका जन्म 11 नवंबर 1955 को मेरठ में हुआ था। बता दें कि जब वे अपने परिवार के साथ मुंबई आए तो उनके पास रहने के लिए जगह तक नहीं थी। कहा जाता है कि वे अपने पेरेंट्स और भाई-बहन के साथ राज कपूर (Raj Kapoor) के गैराज में रहा करते थे। उन्होंने 1980 में फिल्म हम पांच बनाई लेकिन उन्हें पहचान सुपरहिट फिल्म मि. इंडिया (Mr. India) से मिली। बोनी के जन्मदिन के मौके पर आपको मि. इंडिया से जुड़ा एक किस्सा बताने जा रहे हैं, जो काफी चौंकाने वाला है। नीचे पढ़े आखिर बड़े भाई बोनी कपूर के साथ खराब हो गए थे अनिल कपूर के रिश्ते...
फिल्म मिस्टर इंडिया की रिलीज को 34 साल पूरे हो गए है। यह फिल्म 1987 को रिलीज हुई थी। प्रोड्यूसर बोनी कपूर और सुरिंदर कपूर की इस फिल्म में अनिल कपूर, श्रीदेवी और अमरिश पुरी लीड रोल में थे। फिल्म को शेखर कपूर ने डायरेक्ट किया था।
वैसे अनिल कपूर और श्रीदेवी ने कई फिल्में साथ में की थी। दोनों के बीच अच्छी दोस्ती थी। हालांकि, एक वक्त ऐसा भी था जब श्रीदेवी की वजह से अनिल अपने भाई से नाराज हो गए थे। फिल्म मिस्टर इंडिया की शूटिंग के दौरान ही अनिल और उनके भाई में भिड़त हो गई थी।
बोनी कपूर ने एक इंटरव्यू में बताया था कि वह श्रीदेवी को देखते ही उनके दीवाने हो गए थे। वह उन्हें किसी भी कीमत पर अपनी फिल्म में लेना चाहते थे, जिसके लिए उन्हें उनकी मां को भी मनाना पड़ा था।
उन्होंने बताया था कि श्रीदेवी को मिस्टर इंडिया ऑफर की तो उन्होंने मना कर दिया था। इसके बाद उन्होंने 10 लाख रुपए फीस मांगी, जिस पर बोनी ने उन्हें 11 लाख का ऑफर दिया। अनिल का पैसा भी फिल्म में लगा था। श्रीदेवी को इतनी बड़ी रकम देना उन्हें पसंद नहीं आया। अनिल ने उस वक्त तो बोनी से कुछ नहीं कहा।
खबरों की मानें तो इसके बाद श्रीदेवी को अपनी मां के इलाज के लिए पैसों की जरूरत थी। उस वक्त भी बोनी ने उनकी मदद की। इसके चलते अनिल, बोनी से भिड़ गए थे। इतना ही नहीं उन्होंने मिस्टर इंडिया का सेट भी छोड़ दिया था और फिल्म तक करने से मना कर दिया था।
इसके बाद फिल्म के डायरेक्टर शेखर कपूर ने उन्हें फोन करके मनाया और वे कुछ शर्तों के साथ वापस आए थे। उन्होंने प्रोडक्शन का काम अपने हाथ में लिया था और प्रॉफिट में से भी काफी बड़ा हिस्सा अपने नाम किया था।
बोनी कपूर ने अपने करियर की शुरुआत 1980 में फिल्म हम पांच से की थी। इसके बाद उन्होंनो वो 7 दिन, मि. इंडिया, रूप की रानी चोरों का राजा, प्रेम, लोफर, जुदाई, सिर्फ तुम, पुकार, शक्ति, खुशी, नो एंट्री, तेवर, मॉम, रन जैसी कई फिल्में बनााई। वर्कफ्रंट की बात करें तो वे फिल्म मैदान और मिली को प्रोड्यूसर कर रहे हैं। मैदान में अजय देवगन लीड रोल में है और मिली में जाह्नवी कपू लीड रोल प्ले कर रही है।